Les obres realitzades en el col·legi Ausiàs March han finalitzat hui oficialment
16 de gener 2020

![](/media/12wheddb/79c_recepcion-obras-ausias-march-16.jpg)  

Les obres realitzades al CEIP Ausiàs March de Sagunt han finalitzat hui oficialment. Estes obres, així com unes altres que s'han executat en diversos centres educatius públics del municipi, tenen l'objectiu de millorar l'eficiència energètica i s'han dut a terme per l’Ajuntament de Sagunt amb el finançament de la Diputació de València.

  

Este matí, el regidor d'Educació, José Manuel Tarazona, ha assistit a la signatura d'acta de recepció de l'obra acompanyat de representants de l'empresa que ha executat la millora, així com de l'arquitecte i director d'obra, Isidro Peris, i el tècnic municipal de l'Ajuntament de Sagunt.

  

![](/media/ecbnl0es/79c_recepcion-obras-ausias-march-2.jpg)  
  

En este sentit, José Manuel Tarazona explica que l'actuació duta a terme al CEIP Ausiàs March suposa la millora de les condicions bioclimàtiques a les aules on estudien els xiquets i xiquetes. «**Les finestres d'este centre no s'havien canviat des de la seua construcció, fa ja 40 anys, i presentaven una deterioració que afectava de manera important al confort climàtic de les aules, per això hem de donar les gràcies pel projecte a la Diputació de València**», aclarix el regidor, qui a més afig que «**la nostra política és invertir en les persones, en l'educació i en la rehabilitació dels centres escolars, que han sigut els grans oblidats per part dels governs autonòmics anteriors**».

  

El delegat d'Educació assegura que **«estem molt contents perquè les millores permetran, a més, un important estalvi en les despeses energètiques del centre**» i ha recordat que, en un breu període de temps, també conclourà la intervenció realitzada al CEIP Victoria i Joaquín Rodrigo. A estes actuacions se sumen les que ja es van dur a terme al CEIP Baladre i les que es realitzaran en el Conservatori Joaquín Rodrigo, tot això emmarcat en els plans d'inversió de la Diputació de València per a la millora de l'eficiència energètica als quals ha destinat una inversió de 700.000 euros, tal com explica José Manuel Tarazona.​

​

*   [](http://www.facebook.com/sharer.php?u=https://aytosagunto.es/va/actualitat/les-obres-realitzades-en-el-col-legi-ausiàs-march-han-finalitzat-hui-oficialment/ "Facebook")
*   [](http://twitter.com/share?url=https://aytosagunto.es/va/actualitat/les-obres-realitzades-en-el-col-legi-ausiàs-march-han-finalitzat-hui-oficialment/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-obres-realitzades-en-el-col-legi-ausiàs-march-han-finalitzat-hui-oficialment/ "Linked In")
*   [](mailto:?body=https://aytosagunto.es/va/actualitat/les-obres-realitzades-en-el-col-legi-ausiàs-march-han-finalitzat-hui-oficialment/)